Om Indflydelsen af Mængden af Blod. der passerer Lungerne, o. s. v. '227 



bevirker Sympathicusoverskæringen ikke den meget høje Stig- 

 ning af Iltoptagelsen i Forhold til ingen eller kun en lille 

 Stigning af Kulsyreudskillelsen; tvertimod stiger de to Værdier 

 i Regelen forholdsvis lige meget, en enkelt Gang endog Kul- 

 syreudskillelsen mere end Iltoptagelsen. 



Forsøgene med Irritation af de samme Nerver gav, som 

 venteligt, mindre konstante Resultater. Det viste sig dog, at 

 en Irritation af den perifere Ende af en overskaaret N. Vagus 

 kan bevirke et Fald af det respiratoriske Stofskifte i den 

 irriterede Nerves Lunge og en tilsvarende Stigning i den anden 

 Lunge, med andre Ord at Irritationen af den perifere Ende 

 af en N. Vagus kan have den modsatte Virkning af Over- 

 skæringen af den samme Nerve. I øvrigt er den i det respi- 

 ratoriske Stofskifte som Følge af Irritationen af den perifere 

 Ende af N. Vagus indtraadte Forandring af samme Type som 

 den som Følge af Overskæringen indtraadte Forandring, idet 

 henholdsvis Faldet og Stigningen af Iltoptagelsen er betydelig 

 større end Faldet og Stigningen af Kulsyreudskillelsen. Men 

 naturligvis er de indtraadte Forandringer kun forbigaaende 

 og ophører samtidig med Irritationen. — Irritation af N. Sym- 

 pathicus' perifere Ende fremkalder enten ingen Forandring i 

 Lungernes respiratoriske Stofskifte eller fremkalder en, der er 

 atypisk eller inkonstant. — Irritation af N. Vagus' eller N. Sym- 

 pathicus" centrale Ende er ikke ledsaget af nogen Virkning. 



Af de anstillede Forsøg fremgaar det da tydelig, at Op- 

 tagelsen af Ilt og Udskillelsen af Kulsyre i Lungerne er undei"- 

 kastet Nervesystemets og da særlig N. Vagus' Indflydelse. 

 Resultaterne af Forsøgene, navnlig da med Overskæring af de 

 nævnte Nerver, er klare nok. Hvad Tydningen angaar, er det 

 allerede i den nævnte Afhandling vist, at Virkningerne af Over- 

 skæringerne eller Irritationerne af Nerverne til Lungerne ikke 

 kan være sekundære og skyldes en ved Overskæringen eller 

 Irritationen fremkaldt forandret Sammensætning af Blodet, 

 f. Eks. ved Virkning paa Leveren, ej heller forandret Hastighed 



3 



